জুবিন গাৰ্গ () ভাৰতৰ এগৰাকী প্ৰসিদ্ধ কণ্ঠশিল্পী ইয়াৰ উপৰিও তেওঁ এগৰাকী সংগীত পৰিচালক, গীতিকাৰ আৰু চলচ্চিত্ৰ অভিনেতা অসমীয়া, হিন্দী ভাষা, বঙালী, বড়ো, কোচ-ৰাজবংশী, কমতাপুৰী, গোৱালপাৰীয়া, চাহ বাগানীয়া, হাজং, মিচিং, কাৰ্বি, গাৰো, ৰাভা, ডিমাচা, টাই-আহোম, নেপালী, ভোজপুৰী, বিষ্ণুপ্ৰিয়া মণিপুৰী, ককবৰক, ওড়িয়া, তামিল, তেলুগু, কন্নড়, ইংৰাজী, আদি, গালো, মালয়ালম, মাৰাঠী আদি বিভিন্ন ভাষাত তেওঁ কণ্ঠদান কৰিছে

১৯৯২ চনত জুবিনৰ প্ৰথমটো এলবাম অনামিকা মুক্তি পায় ইয়াৰ লগে লগেই জুবিন পেছাদাৰী সংগীত জগতখনত জড়িত হৈ পৰে জুবিনে ঢোল, দোতাৰা, মেণ্ডলিনৰ দৰে বাদ্যযন্ত্ৰ বজোৱাৰ উপৰিও এজন কৃতী কীবৰ্ড প্লেয়াৰ

বঙালী চিনেমা শুধু তুমিৰ কাৰণে জুবিনে ২০০৫ চনত  শ্ৰেষ্ঠ সংগীত পৰিচালকৰ বঁটা লাভ কৰিছিল হিন্দীৰ য়া আলি গীতটোৰ বাবে জুবিনে ২০০৭ চনত গ্লবেল ইণ্ডিয়ান ফিল্ম এৱাৰ্ড () আৰু ষ্টাৰডাষ্ট এৱাৰ্ডত শ্ৰেষ্ঠ নেপথ্য কণ্ঠশিল্পী (পুৰুষ) বঁটা লাভ কৰিছিল ইয়াৰ উপৰি    (ইংৰাজী-খাচী) ছবিৰ বাবে শ্ৰেষ্ঠ সংগীত পৰিচালক হিচাপে ৰাষ্ট্ৰীয় বঁটা (ৰজত কমল) লাভ কৰিছিল আধুনিক অসমীয়া সংগীতত নতুন মাত্ৰা প্ৰদান কৰাৰ বাব ২০১৪ চনত জুবিন গাৰ্গলৈ ৰেনেছাঁ অসম বঁটা আগবঢ়োৱা হয়

বংশ আৰু পৰিয়াল
১৯৭২চনৰ ১৮ নৱেম্বৰত মেঘালয়ৰ তুৰাত জুবিন গাৰ্গৰ জন্ম হয় জুবিনৰ পিতৃৰ নাম হৈছে মোহিনী. এম. বৰঠাকুৰ আৰু মাতৃৰ নাম আছিল স্বৰ্গীয়া ইলি বৰঠাকুৰ প্ৰথমতে জুবিনৰ নাম আছিল জুবিন বৰঠাকুৰ প্ৰসিদ্ধ গীতিকাৰ জুবিন মেহতাৰ নামত জুবিনৰ নাম ৰখা হৈছিল আৰু গোত্ৰৰ নামটো তেওঁ উপাধি হিচাপে ব্যৱহাৰ কৰে

জুবিনৰ পৰিয়াল মূলতে শিৱসাগৰ জিলাৰ জাঁজীৰ জুবিনৰ দেউতাক কৰ্মসূত্ৰে মেজিষ্ট্ৰেট আছিল আৰু চাকৰি জীৱনৰ প্ৰথমছোৱাত সঘনাই ইঠাই-সিঠাইলৈ বদলি হ'বলগীয়া হৈছিল স়েয়েহে কণমানি জুবিনৰ ল'ৰালিকালছোৱা বহু ঠাইৰ অভিজ্ঞতাৰে ভৰা জুবিনৰ পিতৃয়েও কপিল ঠাকুৰৰ ছদ্মনামত কবিতা আৰু গল্প লিখে জুবিনৰ মাতৃ স্বৰ্গীয়া ইলি বৰঠাকুৰ এগৰাকী দক্ষ নৃত্যশিল্পী, অভিনেত্ৰী আৰু সুগায়িকা আছিল তথাপি তেওঁ নিজৰ প্ৰতিভাক পেছা হিচাপে লোৱা নাছিল ইয়াৰ পৰিৱৰ্তে তেওঁ কণমানি জুবিনক ঘৰতেই  সকলো কলা শিকোৱাৰ সিদ্ধান্ত লৈছিল জুবিনে জীৱনৰ প্ৰথম গুৰু বুলি নিজৰ মাতৃকেই বিবেচনা কৰে জুবিনৰ ভগ্নী দুগৰাকী: জংকী বৰঠাকুৰ আৰু পাল্মী বৰঠাকুৰ জংকী এগৰাকী গায়িকা আৰু অভিনেত্ৰী আছিল দূৰ্ভাগ্যজনকভাৱে ২০০২ চনত তেজপুৰত ঘটা এটা শোকাৱহ মটৰ দুৰ্ঘটনাত জংকীৰ মৃত্যু হয় ইয়াৰ পিছতে জুবিনে জংকিৰ স্মৃতিত শিশু নামৰ এটা এলবাম মুক্তি দিয়ে আনগৰাকী ভগ্নী পাল্মী ভাৰত নাট্যম নৃত্যশিল্পী ২০০২ চনৰ ৪ ফেব্ৰুৱাৰীত জুবিন গাৰ্গ ফেশ্বন ডিজাইনাৰ গৰিমা শইকীয়াৰ সৈতে বিবাহ পাশত আবদ্ধ হয়

 শিক্ষা
জুবিনে জীৱনৰ প্ৰথম গুৰু বুলি নিজৰ মাতৃকেই বিবেচনা কৰে গুৰু ৰবীন বেনাৰ্জীৰ পৰা জুবিনে তবলা শিক্ষাৰে সংগীত শিক্ষা আৰম্ভ কৰিছিল তাৰ পিছত গুৰু ৰমণী ৰায়ৰ ওচৰত অসমীয়া লোক সংগীত শিকি এই শিক্ষা অব্যাহত ৰাখিছিল তেওঁ তামুলপুৰ উচ্চতৰ মাধ্যমিক বিদ্যালয়ৰ পৰা মেট্ৰিক পাছ কৰিছিল পাছত তেওঁলোকৰ পৰিয়ালে গুৱাহাটীলৈ স্থায়ীভাৱে থাকিবলৈ গুচি অহাৰ কাৰণে জুবিনেও যোৰহাটৰ জগন্নাথ বৰুৱা মহাবিদ্যালয়ৰ পৰা বি.বৰুৱা কলেজলৈ বিদ্যায়তনিক ঠিকনা সলনি কৰিব লগা হৈছিল য'ত তেওঁ বিজ্ঞানৰ স্নাতক ডিগ্ৰীৰ শিক্ষা গ্ৰহণ কৰিছিল কিন্তু সংগীতৰ ক্ষেত্ৰখনৰ লগত সম্পূৰ্ণৰূপে নিজকে নিয়োজিত কৰিব লগা হোৱাত তেওঁ কলেজীয়া শিক্ষা সমাপ্ত কৰিব নোৱাৰিলে, তেওঁৰ স্নাতক শিক্ষা আধৰুৱা হৈ থাকিল

কণ্ঠশিল্পীৰূপে পৰিচয়
১৯৯২ চনত গুৱাহাটী বিশ্ববিদ্যালয়ত অনুষ্ঠিত যুৱ মহোৎসৱত পাশ্চাত্য একক পৰিৱেশনত স্বৰ্ণ পদক অৰ্জন কৰাটোৱেই আছিল জুবিনৰ জীৱনৰ টাৰ্ণিং পইণ্ট ইয়াতেই জুবিনে কণ্ঠশিল্পীৰূপে জীৱনত প্ৰথমবাৰৰ বাবে সফলতা আৰু বিশ্বাসৰ সোৱাদ পায় ঢোল, দোতাৰা, মেণ্ডলিনৰ দৰে বাদ্যযন্ত্ৰ বজোৱাৰ উপৰিও জুবিন এজন কৃতী কী-বৰ্ড প্লেয়াৰ ১৯৯২ চনত প্ৰথম এলবাম অনামিকা মুক্তি হোৱাৰ লগে লগে তেওঁ পেছাদাৰী সংগীত জগতখনত সোমাই পৰে এই অগতানুগতিক এলবামটোয়ে অতি কম সময়তেই সমগ্ৰ উত্তৰ-পূব ভাৰতত ইন্ষ্টেণ্ট হিটৰূপে জনপ্ৰিয়তাৰ শীৰ্ষত আৰোহন কৰিছিল আৰু আহি থকা একৈশ শতিকাৰ অসমীয়া সংগীতৰ দৃশ্যপটৰে নতুন সংজ্ঞা দাঙি ধৰিছিল তাৰ পিছত, জুবিনে পিছলৈ আৰু ঘূৰি চাব লগা হোৱা নাই নিজৰ নামতে প্ৰায় চল্লিশটাকৈ এলবামৰ উপৰিও ভালেকেইখন হিন্দীৰ লগতে বঙালী আৰু ২৪ খনতকৈ অধিক অসমীয়া চলচ্চিত্ৰৰ সংগীত পৰিচালনাৰে জুবিনে সংগীত কেৰিয়াৰ অব্যাহত ৰাখিছে তেওঁৰ শেহতীয়া বঙালী চিনেমা 'শুধু তুমি'ৰ কাৰণে ২০০৫ চনত তেওঁ শ্ৰেষ্ঠ সংগীত বঁটা লাভ কৰিছে যদিও জুবিনে নিজকে এজন সংগীতজ্ঞ বুলিহে গণ্য কৰে, তথাপিও এতিয়ালৈকে হিন্দী, তামিল, তেলুগু, পঞ্জাবী, ওড়িয়া, মাৰাঠী, নেপালী আদিকে ধৰি বিভিন্ন ভাষাত তেওঁ ৯,০০০-তকৈ অধিক গীত গাইছে ফিজা, কাঁটে, মুড্ডা, ব্ৰাইডছ ৱাণ্টেড, গেংষ্টাৰ, প্যাৰ কে ছাইড ইফেক্ট ইত্যাদিৰ দৰে চলচ্চিত্ৰত হিন্দীত জুবিনৰ সংগীত আৰু কণ্ঠৰ কৰ্মৰাজিৰ নিদৰ্শন পোৱা যায় ২০০০ চনত জুবিনে তেওঁৰ নিজা অসমীয়া চলচ্চিত্ৰ তুমি মোৰ মাথোঁ মোৰৰ কাহিনী লিখিছিল, পৰিচালনা আৰু অভিনয় কৰিছিল ২০০৫ চনত ৰাষ্ট্ৰীয় বঁটা পোৱা আন এখন অসমীয়া চলচ্চিত্ৰ দীনবন্ধুত জুবিনে অভিনয় কৰাৰ উপৰিও সহ-প্ৰযোজনা কৰিছিল আৰু সংগীতেৰে সজাইছিল তেওঁ সঞ্জয় ঝাৰ দ্বাৰা পৰিচালিত হিন্দী চিনেমা ষ্ট্ৰীংছৰ সংগীত পৰিচালনা কৰিছিল তেওঁ কণ্ঠদান কৰা অন্যান্য ছবিসমূহ হ'ল- গেংষ্টাৰ, গুড বয় বেড বয়, প্যাৰ কে চাইড এফেক্টছ, বিগ ব্ৰাদাৰ, হামাৰি অধুৰি কাহানী আদি

বিতৰ্ক
জুবিন গাৰ্গ কেইবাবাৰো বিতৰ্কৰ মাজত সোমাই পৰিছে গান গাই থকা অৱস্থাত জখলা বগোৱাকে ধৰি মঞ্চত কৰা কেতবোৰ কাণ্ডৰ বাবে বাবে তেওঁক কেইবাবাৰো সমালোচনা কৰা হৈছে ২০১১ চনৰ ছেপ্টেম্বৰত তেওঁ "অসম বন্ধ"ৰ বিৰুদ্ধে আৰক্ষী থানাত এজাহাৰ দাখিল কৰিছিল কিন্তু পিছলৈ সেয়া উঠাই লয়

ভূপেন হাজৰিকাৰ অন্ত্যেষ্টিক্ৰিয়া
২০১১ চনৰ ৯ নৱেম্বৰত গুৱাহাটীৰ জালুকবাৰীত অৱস্থিত গুৱাহাটী বিশ্ববিদ্যালয়ৰ চৌহদত ড ভূপেন হাজৰিকালৈ অন্তিম শ্ৰদ্ধাঞ্জলি নিবেদন কৰা হৈছিল সেই অনুষ্ঠানটোত এটা হালধীয়া বৰণৰ গেঞ্জী, মূৰত এখন কাপোৰ ইত্যাদি ৰূপেৰে জুবিনে দেখা দিছিল জুবিনৰ সেই পোছাকযোৰক লৈ সমগ্ৰ অসমজুৰি বিতৰ্কৰ সৃষ্টি হৈছিল এই কাৰ্যৰ বাবে সমগ্ৰ অসমতে তীব্ৰ তৰ্কাতৰ্কি আৰম্ভ হ'ল অৱশেষত জুবিন গাৰ্গে ক্ষমা প্ৰাৰ্থনা বিচাৰি বিতৰ্কৰ শেষ কৰিছিল

বিহু মঞ্চত হিন্দী গান
২০১৩ চনত নিষিদ্ধ ঘোষিত সংগঠন আলফাই অসমৰ গায়কসকলক বিহু মঞ্চত হিন্দী গীত পৰিৱেশন নকৰিবলৈ আদেশ কৰে কিন্তু এই আদেশ অমান্য কৰি জুবিন গাৰ্গে লতাশিল বিহু মঞ্চত তেওঁৰ জনপ্ৰিয় হিন্দী গান "য়া আলী" পৰিবেশন কৰে ইয়াৰ প্ৰতিক্ৰিয়াত আলফাৰ সৰ্বাধিনায়ক পৰেশ বৰুৱাই জুবিন গাৰ্গক "ভাৰতীয় সাংস্কৃতিক আগ্ৰাসনৰ এজেণ্ট" বুলি অভিহিত কৰি তেওঁক সংঘাতৰ বাবে সাৱধান কৰি দিয়ে এই ঘটনাত অসমৰ মুখ্যমন্ত্ৰী তৰুণ গগৈয়ে জুবিনক সমৰ্থন কৰি তেওঁক নিৰাপত্তা প্ৰদান কৰে অৱশ্যে দুদিনমান পিছত এই বিবাদৰ মীমাংসা হয়
সুৰাকণ্ঠ
২০১৯ চনত বঙাইগাঁও জিলাৰ বক্সিং এচ'চিয়েছনৰ সাংস্কৃতিক অনুষ্ঠানত ব্ৰাহ্মণ সম্প্ৰদায়ৰ ওপৰত বিতৰ্কিত মন্তব্য আগবঢ়োৱা পাছত দৰং আৰু ওদালগুৰি জিলা ব্ৰাহ্মণ যুৱ মঞ্চই তেওঁক সুৰাকণ্ঠ উপাধি প্ৰদান কৰিছিলজুবীন গাৰ্গক জুবীন গাৰ্গ নহয়, জুবীন সুৰাকণ্ঠ আখ্যা ব্ৰাহ্মণ সমাজৰ যুৱ মঞ্চই জুবিনে কলে, মানুহে ভুলকৈ বুজিছে; কাইলৈ-পৰহিৰ ভিতৰত স্পষ্টীকৰণ দিম

মাজুলীত নিষিদ্ধ
মাজুলীৰ পূৱেৰুণ কলা পৰিষদৰ উদ্যোগত অনুষ্ঠিত ৰঙালী বিহু সন্মিলনৰ সামৰণি অনুষ্ঠানত জুবিনক সংগীত সিন্ধু  উপাধি প্ৰদান কৰাৰ অৱস্থাত সত্ৰাধিকাৰক প্ৰভূ ঈশ্বৰ সম্বোধন কৰা কথাত আপত্তি দৰ্শাই ফলত মাজুলী জিলা সত্ৰ মহাসভাই তেওঁক মাজুলীত সাংস্কৃতিক অনুষ্ঠানত অংশগ্ৰহনত নিষিদ্ধ ঘোষণা কৰে  : মাজুলীত নিষিদ্ধ জুবিন গাৰ্গ! সত্ৰাধিকাৰক অসন্মান কৰি শ্ৰীকৃষ্ণক তুচ্ছ-তাচ্ছিল্য কৰি ৰোষত পৰিল মাজুলীবাসীৰ       

জুবিন গাৰ্গ সম্পৰ্কত বিভিন্নজন
অসমৰ কবি-সাহিত্যিক-গীতিকাৰ হীৰেন ভট্টাচাৰ্য-ই জুবিন গাৰ্গৰ জনপ্ৰিয়তাসম্পৰ্কে কৈছে-

জুবিন সঁচাই আচৰিত৷ ইমান কম বয়সতে, ইমান সোনকালে জনপ্ৰিয়তা লাভ কৰা দেখি আচৰিত হওঁ৷ জুবিন কোনো ৰেডিঅ'ৰ শিল্পী নহয়৷ দূৰদৰ্শনৰ শিল্পী নহয় বা তেনেধৰণৰ কোনো বেকগ্ৰাউণ্ডো নাই৷ জুবিনে যোগ্যতাৰ ভিত্তিত জনপ্ৰিয়তা পাইছে নি:সন্দেহে৷ 

সংগীতৰ পেছা

অসমীয়া এলবাম

হিন্দী আৰু বঙালী এলবাম

সংগীত পৰিচালনা
 অসমীয়া ছবি বৰ্ষ কথাছবি পৰিচালক অন্যান্য তথ্য২০২৫যোদ্ধাভাস্কৰ গোস্বামী ২০২৫ভাইমন দা শশাংক সমীৰএটি গীত (এৰা-এৰি)২০২৪চিকাৰদেবাংকৰ বৰগোহাঁই ২০২৩ৰাঘৱযতীন বৰা২০২৩দ্যা শ্লেমবুকবিষ্ণুজ্যোতি সন্দিকৈ ২০২৩ডক্তৰ বেজবৰুৱা ২নিপন গোস্বামী২০১৯প্ৰতিঘাতঅচিন্ত শংকৰ শীৰ্ষগীত ২০১৯  কাঞ্চনজংঘা  জুবিন গাৰ্গ  ২০১৯  ৰত্নাকৰ  যতীন বৰা ২০১৮দ্যা আণ্ডাৰৱৰ্ল্ড ৰাজেশ যশপাল  ২০১৭  প্ৰিয়াৰ প্ৰিয়  মুনিন বৰুৱা  ২০১৭  মিছন চাইনা  জুবিন গাৰ্গ  ২০১৫  গানে কি আনে  ৰাজেশ যশপাল  ২০১৪  ৰ'দৰ চিঠি  বাহাৰুল ইছলাম  ২০১২  এখন নেদেখা নদীৰ সিপাৰে  বিদ্যুৎ কটকী  ২০০৮  মন যায় এম মণিৰাম  ২০০৬  আমি অসমীয়া ৰাজীৱ ভট্টাচাৰ্য্য  ২০০৬  অধিনায়ক  যতীন বৰা  ২০০৪  দীনবন্ধু মুনিন বৰুৱা  ২০০৪  ৰং মুনিন বৰুৱা  ২০০৪  বাৰুদ  মুনিন বৰুৱা  ২০০৩  জোনাকবিহীন এই জীৱন  মুন্না আহমেদ  আৱহ সংগীত ২০০৩  অগ্নিসাক্ষী যদুমণি দত্ত  ২০০৩  বিধাতা  মুনিন বৰুৱা  ২০০৩ প্ৰিয়া মিলন  মুন্না আহমেদ  ২০০৩  জুমন সুমন মহিবুল হক ২০০২জোনাকী মনজীৱৰাজ বৰ্মন  ২০০২  প্ৰেম আৰু প্ৰেম শম্ভু গুপ্তা  ২০০২  জীৱন নদীৰ দুটি পাৰ  মুন্না আহমেদ  ২০০২  কন্যাদান  মুনিন বৰুৱা  ২০০১  নায়ক  মুনিন বৰুৱা  ২০০১  শেষ উপহাৰ গোপাল বৰঠাকুৰশীৰ্ষগীত ২০০১  দাগ মুনিন বৰুৱা  ২০০০ তুমি মোৰ মাথোঁ মোৰ জুবিন গাৰ্গ ২০০০  হিয়া দিয়া নিয়া মুনিন বৰুৱা  অন্য ভাষা বৰ্ষ কথাছবি ভাষা অন্যান্য তথ্য২০১৯সামসাৰাবঙালীমুক্তিপ্ৰাপ্ত২০১৬  দিল তো দীৱানা হে  হিন্দী  মুক্তিপ্ৰাপ্ত২০১০কাছে এছ' তুমি বঙালী মুক্তিপ্ৰাপ্ত২০১০মন নিয়েবঙালীমুক্তিপ্ৰাপ্ত২০০৬  ষ্ট্ৰিংছ্  হিন্দী  মুক্তিপ্ৰাপ্ত ২০০৪  শুধু তুমি  বঙালী  মুক্তিপ্ৰাপ্ত

অভিনয় জীৱন
অভিনীত ছবি
 বৰ্ষ কথাছবি পৰিচালক তথ্য ২০২২  ৰাজনীতি  মঞ্জিত শৰ্মা  ২০১৯  কাঞ্চনজংঘা  জুবিন গাৰ্গ  ২০১৮  দ্য আণ্ডাৰৱ'ৰ্ল্ড  ৰাজেশ যশপাল ২০১৭  প্ৰিয়াৰ প্ৰিয়  মুনিন বৰুৱা  ২০১৭  মিছন চাইনা  জুবিন গাৰ্গ  ২০১৬  গানে কি আনে  ৰাজেশ যশপাল  ২০১৬  সাত নম্বৰৰ সন্ধানত  আব্দুল মজিদ  বিশেষ এভূমুকি ২০১৫  অহেতুক  বাণী দাস  বিশেষ এভূমুকি ২০১৪  ৰ'দৰ চিঠি  বাহাৰুল ইছলাম  ২০১১  ৰামধেনু  মুনিন বৰুৱা  বিশেষ এভূমুকি ২০০৮  মন যায়  এম মণিৰাম ২০০৪ দীনবন্ধু  মুনিন বৰুৱা  ২০০২  প্ৰেম আৰু প্ৰেম  শম্ভু গুপ্তা  বিশেষ এভূমুকি ২০০০  তুমি মোৰ মাথোঁ মোৰ  জুবিন গাৰ্গ ২০২৩ডক্টৰ বেজবৰুৱা ২নিপন গোস্বামী

বঁটা আৰু সন্মান
 বৰ্ষশ্ৰেণী কথাছবি  গীতবঁটাফলাফল২০১৪ৰেনেছাঁ অসম বঁটা ২০০৭ শ্ৰেষ্ঠ সংগীত পৰিচালক    ( )ইংৰাজী-খাচী ভাষা ৰাষ্ট্ৰীয় বঁটা (ৰজত কমল)  ২০০৬ শ্ৰেষ্ঠ নেপথ্য সংগীত শিল্পীৰ বঁটা (পুৰুষ) গেংগষ্টাৰ (য়া আলি) গ্লবেল ইণ্ডিয়ান ফিল্ম এৱাৰ্ড () ২০০৬ নিউ মিউজিকেল চেন্সেচন বঁটা (পুৰুষ) গেংগষ্টাৰ (য়া আলি) মেক্স ষ্টাৰডাষ্ট এৱাৰ্ড ২০০৬ শ্ৰেষ্ঠ নেপথ্য সংগীত শিল্পীৰ বঁটা (পুৰুষ) গেংষ্টাৰ (য়া আলি) ফিল্ম ফেয়াৰ এৱাৰ্ড  ২০০৫ শ্ৰেষ্ঠ সংগীত পৰিচালক শুধু তুমি  

তথ্য সংগ্ৰহ

বাহ্যিক সংযোগ
 গীত সংকলন ৱেবচাইটত জুবিন গাৰ্গৰ গীত

 
 
 
 

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি

শ্ৰেণী:অসমৰ কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:অসমীয়া অভিনেতা
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
 শ্ৰেণী:অসমীয়া ভাষাৰ গীতিকাৰ
শ্ৰেণী:ভাৰতীয় চলচ্চিত্ৰ সংগীতকাৰ